|  |
| --- |
|  |
| **Republika e Kosovës****Republika Kosova-Republic of Kosovo*****Qeveria–Vlada-Government******Ministria e Zhvillimit Ekonomik - Ministarstvo Ekonomskog Razvoja*** ***Ministry of Economic Development*** |

**Raportit nga procesi i konsultimit me publikun për Draft Rregulloren për Ndërtimin, Instalimin dhe Mbikëqyrjen e Infrastrukturës së Komunikimeve Elektronike**

**Hyrja/sfondi**

Rregullorja për ndërtimin, instalimin dhe mbikëqyrjen e infrastrukturës së komunikimeve elektronike synon të rregullojë kërkesat, procedurat në raport me Komunat dhe me Autoritetin Rregullativ të Komunikimeve Elektronike dhe Postare (ARKEP), përcakton kushtet dhe specifikimet teknike, sipas të cilave ndërmarrësit duhet ndjekin gjatë procesit të planifikimit (projektimit), ndërtimit, instalimit dhe mbikëqyrjes së infrastrukturës së komunikimeve elektronike nëntokësore dhe ajrore, duke përfshirë zonat urbane dhe rurale.

Gjithashtu, MZHE dhe ARKEP përmes zbatimit të kësaj Rregulloreje synojnë të ofrojnë mbështetje për ndërmarrësit në fushën e ndërtimit, instalimit dhe mbikëqyrjes së infrastrukturës së komunikimeve elektronike, përmes unifikimit të kushteve dhe procedurave të kërkuara në gjitha komunat e Republikës së Kosovës.

Hartimi i draft Rregullores është bërë nga grupi punues i udhëhequr nga Departamenti i Postë Telekomunikacionit dhe Teknologjisë Informative i MZHE-së dhe ku kanë marrë pjesë edhe përfaqësues të Departamentit Ligjor, përfaqësues të ARKEP-it, etj. Marrë parasysh kompleksitetin e fushës që mbulon kjo rregullore, për shkak të përfshirjes së shumë akterëve, procedurave të nevojshme për tu realizuar një projekt i ndërtimit të infrastrukturës së komunikimeve elektronike, si dhe nevojës së koordinimit të aktiviteteve në mes të shumë palëve të interesit, etj., gjatë procesit të hartimit është shfrytëzuar edhe asistenca teknike e Komisionit Evropian – TAIEX. Eksperti i TAIEX-it ka ndihmuar grupin punues përmes misionit asistues që është realizuar në dy faza nga një javë secila (7-11 nëntor 2016 dhe 6-10 mars 2017). Në punën e grupit punues me asistencën teknike të TAIEX-it ka qenë të ftuar edhe përfaqësues të Asociacionit të Komunave të Kosovës, por që prezenca e tyre ka munguar.

Pas hartimit të draftit të Rregullorës, drafti është dërguar për komente, vërejtje apo sugjerime te të gjitha institucionet dhe agjencitë relevante të Republikës së Kosovës, duke përfshirë edhe nivelin lokal respektivisht të gjitha komunat e Kosovës. Drafti i Rregullorës është dërguar për diskutim publik edhe te të gjitha palët tjera të interesit të identifikuara në bashkëpunim me ARKEP-in. Konsultimi i draft Rregullorës është bërë në pajtim me Rregulloren Nr.05/2016 për standardet minimale për procesin e konsultimeve publike.

**Ecuria procesit të konsultimit**

Drafti i Rregullores për ndërtimin, instalimin dhe mbikëqyrjen e infrastrukturës së komunikimeve elektronike është publikuar për konsultim me publikun në platformën elektronike për konsultimet më datë 21 shkurt 2017 dhe ka qenë e hapur për komente deri më datë 13 mars 2017. Drafti i Rregullores është publikuar për konsultime me publikun edhe në uebsajtin e MZHE-së, është shpërndar përmes rrjeteve sociale dhe u është dërguar edhe me email palëve të identifikuara të interesit, në më shumë se 150 adresa elektronike postare (operatorëve të telekomit, operatorëve lokal të internetit, Shoqatës së Teknologjisë së Informacionit dhe Komunikimit të Kosovës – STIKK, Universitetit të Prishtinës, etj.).

Vlen të theksohet se pak ditë pasi draft Rregullorja është publikuar për diskutim në uebsajtin e MZHE-së, me kërkesë të Zyrës për Qeverisje të Mirë të ZKM-së, është hequr nga uebsajti. Kjo me arsyetimin se drafti duhet të publikohet vetëm në platformën online të Zyrës për Qeverisje të ZKM-së, për çka ne mendojmë se është në kundërshtim me Rregulloren Nr.05/2016 për standardet minimale për procesin e konsultimit publik. Rregullorja Nr.05/2016 inkurajon shfrytëzimin e sa më shumë formave dhe mënyrave të mundshme të publikimit dhe komunikimit.

Duke marrë parasysh që rregullorja përcakton kushtet dhe specifikimet teknike, sipas të cilave ndërmarrësit duhet ndjekin gjatë procesit të planifikimit (projektimit), ndërtimit, instalimit dhe mbikëqyrjes së infrastrukturës së komunikimeve elektronike nëntokësore dhe ajrore, duke përfshirë zonat urbane dhe rurale, atëherë palët potenciale të interesit duhet kërkuar te ndërmarrësit (ofruesit) e rrjeteve të komunikimeve elektronike të nivelit qendror dhe lokal. Gjithashtu, si palë potenciale e interesit janë edhe autoritetet komunale që kanë përgjegjësinë e lëshimit të lejeve të ndërtimit, si dhe të inspektimit të punimeve.

Palët e interesit janë identifikuar në bashkëpunim me ARKEP-in dhe duke shfrytëzuar traditën e bashkëpunimit, të krijuar gjatë proceseve të ngjashme në të kaluarën, që MZHE ka pasur me ofruesit e rrjeteve dhe shërbimeve të komunikimeve elektronike, duke përfshirë edhe ato të nivelit lokal. Struktura e palëve të interesit është e përbërë nga më shumë se 50 ofrues të shërbimeve të internetit, të cilët njëkohësisht ofrojnë edhe shërbimin e përmbajtjes televizive dhe janë pronarë të rrjeteve lokale të komunikimeve elektronike (rrjeteve kobllore). Një pjesë e konsiderueshme e këtyre ofruesve janë të organizuar edhe përmes Shoqatës së Operatorëve Kabllor të Kosovës – SH.O.K KosCable.

Në bashkëpunim me MAPL-në janë identifikuar pikat e kontaktit me Zyret Ligjore të të gjitha komunave të Kosovës dhe për më tepër drafti u është dërguar edhe Drejtorateve Komunale për Urbanizëm dhe Planifikim Hapësinor; për Gjeodezi, Kadastër dhe Pronë; të Inspekcionit; apo të tilla që kanë të bëjnë me dhënie të lejeve për ndërtim të infrastrukturave të komunikimeve elektronike, si dhe të mbikëqyrjes së atyre punimeve.

Përveq publikimit të drftit të Rregullores për konsultim me publikun janë mbajtur edhe takime të veçanta me të gjitha palët e interesit që kanë dhënë komente apo që kanë shprehur interesim të kontribuojnë në këtë proces.

Takimet e veçanta me përfaqësuesit e ofruesve të rrjeteve dhe shërbimeve të komunikimeve elektronike janë mbajtur më datë 8 mars 2017 dhe pjesëmarrës nga palët e interesit kanë qenë përfaqësuesit e Telekomit të Kosovës, IPKO-s, Sh.O.K KosCable, Fiberlink-ut, etj. Ndërsa që takimi me përfaqësuesit e komunave të Kosovës është organizuar më datë 9 mars 2017, por pjesëmarrja në këtë takim nuk ka qenë ajo e pritura – ka marrë pjesë vetëm një përfaqësues nga Komuna e Gjakovës.

|  |  |  |
| --- | --- | --- |
| Metodat e Konsultimit | Datat/kohëzgjatja | Numri i pjesmarrësve/kontribuesve |
| 1. Konsultimet me shkrim / në mënyrë elektronike;
 | 15 ditë pune | 12 |
| 1. Publikimi në ueb faqe/Platforma elektronike
 | 15 ditë pune | 0 |
| 1. Takime me grupe të interesit
 | 8.03.20179.03.2017 | 15 pjesëmarrës 1 pjesëmarrës |

**Përmbledhje e kontributeve të pranuara gjatë procesit të konsultimit**

Kontributet nga palët e interesit gjatë procesit të konsultimit të draftit të Rregullores për ndërtimin, instalimin dhe mbikëqyrjen e infrastrukturës së komunikimeve elektronikekanë qenë mjaft të frytshme, sidomos sa i përket kontributeve nga ana e ndërmarrësve (ofruesve) të rrjeteve dhe shërbimeve të komunikimeve elektronike, të cilëve u jemi shumë falënderues. Kontributet janë dhënë kryeshisht me shkrim në formë elektronike, por një pjesë edhe gjatë takimev direkte me palët e interesit. Numri i komenteve, vërejtjeve, propozimeve të dhëna nga të gjitha palët e interesit arrin afërsisht 70 komentime, ku 32 prej tyre janë pranuar (këtu përfshihen edhe komente të njëjta nga dy e më shumë palë), 7 prej tyre janë pranuar pjesërisht dhe të tjerat nuk janë pranuar.

**Hapat e ardhshëm**

Drafti i Rregullores për ndërtimin, instalimin dhe mbikëqyrjen e infrastrukturës së komunikimeve elektronike tani është finalizuar. Në draftin final janë përfshirë komentet/propozimet e pranuara dhe janë riformuluar disa të tjera. Tabela me komentet dhe përgjigjet në komente është finalizuar dhe ajo do të publikohet në platformën online për konsultimet me publikun. Ajo përmban tri kolona:

* kolona 1 përmban draftin e dërguar për diskutim;
* kolona 2 përmban komentet, vërejtjet dhe propozimet nga palët e interesit;
* kolona 3 përmban përgjigjet tona në komentet/propozimet e palëve të interesit, të cilat tregojnë se janë pranuar, janë pranuar pjesërisht apo nuk janë pranuar propozimet, si dhe arsyetimin.

Drafti i Rregullores gjatë ditëve në vijim do të procedohet për miratim nga Ministri i MZHE-së.

Shtojca – tabela e detajuar me informatat për kontribuesit, arsyetimet për përgjigjet e pranuara dhe të refuzuara.

|  |  |  |  |
| --- | --- | --- | --- |
| Emri i i organizatës /individit | Koment i i organizatës /individit | Përgjigja nga MinistriaE pranuar plotësishtE pranuar pjesërisht E refuzuar | Sqarim nga Ministria (veçanërisht arsyet për të mos pranuar komente të caktuara) |
| UP1 | Të analizohet termi “Ndërtimi”. Ndoshta më e qëlluar do të ishte “Shtrirja” ose ”Vendosja”, kabllot shtrihen nuk ndertohen ne vende te caktuara, infrastruktura komunikuese shtrihet/vendoset, instalohet ... | E refuzuar | Rregullorja për ndërtimin, instalimin dhe mbikëqyrjen e infrastrukturës së komunikimeve elektronike nuk përcakton vetëm rregullat e shtrirjes së kabllove por edhe të **ndërtimit** të strukturave të komunikimeve elektronike duke përfshirë punimet e dheut, si dhe montimin e kornizave, direkëve dhe pajisjeve tjera mbi strukturat ekzistuese. |
| IPKO | Neni 3 Përkufizimet Të jepen definicionet për keto dy terme të cilat përdoren në Projekt-rregullore:* Instalimi i jashtëm i infrastrukturës së komunikimeve elektronike;
* Instalimi i brendshëm i infrastrukturës së komunikimeve elektronike;
 | E pranuar plotësisht | Definicionet janë dhënë në vijim dhe të gjitha definicionet janë renditur sipas rendit alfabetik.***Ndërtimi / Instalimi i brendshëm i infrastrukturës së komunikimeve elektronike -*** *të gjitha aktivitetet e ndërtimit dhe instalimit që bëhen në ambientet ku temperatura nuk është më e ulët se + 5°C dhe nuk është më e lartë se + 40°C, niveli i lagështisë jo më i lartë se 70%.****Ndërtimi / Instalimi i jashtëm i infrastrukturës së komunikimeve elektronike-*** *konsiderohen të gjitha aktivitet e ndërtimit dhe instalimit që nuk janë ndërtim/instalim i brendshëm i infrastrukturës së komunikimeve elektronike.* |
| UP1 | A vetem rrjet (infrastrukturen) apo edhe sherbimet?A mundeson kjo qe te operatori te ofron sherbime ndaras nga rrjeti dhe anasjelltas? | E pranuar | Termi **Operator** është i përkufizuar edhe nëLigjin Nr 04/L-109 për Komunikimet Elektronike. Nuk është e nevojshme të vendoset edhe në këtë Rregullore, pra ky përkufizim fshihet. |
| UP1 | Ndertimi i instrastruktures mbeshtetese per rrjetet e komunikimeve elektronike oseNdertimi i inftrastruktures mbeshtetese fizike per shtrirjen e rrjeteve te komunikimeve elektronike oseNdertimi i struktures mbeshtetese fzike per rrjetet... | E refuzuar | Paragrafi 1.5 i Nenit 3 ka të bëjë me Ndërtimin e rrjeteve të komunikimeve elektronike – dhe kjo nuk nënkupton vetëm infrastrukturën mbështetëse por edhe vet rrjetin e komunikimeve elektronike. |
| IPKO | Komenti:Tek paragrafi 3 i këtij neni, te zgjatet afati i heqjes se kabllove ajrore për 2 vjetTë shtohet një paragraf, ku komuna ofron një plan alternativ për zhvendosjen e infrastrukturës ajrore në atë nëntokësorëPropozimi:Afati për heqjen e tyre nuk mund të jetë më shumë se data 31.12.2019Komunat do të ofrojnë një plan alternativë për zhvendosjen e infrastrukturës ajrore në atë nëntokësorë për ndërmarrësit përmes MZHE dhe Autoritetit. | E pranuar pjesërisht  | - Paragrafi 3 është ndryshuar si në vijim:*Para datës 01.01.2019, Komunat për zonat urbane duhet të elaborojnë planin për heqjen e të gjitha kabllove ajrore në zonat e trashëgimisë kulturore. Afati për heqjen e tyre nuk mund të jetë më shumë se data 31.12.2020.*- Propozimi për paragraf shtesë është pranuar pjesërisht dhe është formuluar si në vijim:*Komunat do të ofrojnë informacion sipas kërkesës së ndërmarrësit për mundësitë e zhvendosjes së infrastrukturës ajrore në atë nëntokësore.* |
| UP1 | Termi cinstaloj te konsultohet a perdoret ne gjuhen shqipeShtrij infrastrukture mbeshtetese te jashtme per komunikime elektronikeLargoj infrastrukture te jahstme... | Komenti është analizuar | Janë marrë në konsiderim edhe terme alternative, por përdorimi i termit **çinstaloj** është konsideruar si më i përshtatshmi marrë parasysh edhe përdorimin e këtij termi edhe nga shumica e institucioneve dhe autorëve profesional shqipëtar. |
| IPKO, KOSCABLE, TELEKOM, FIBERLINK | Operatorët (IPKO, KOSCABLE, TELEKOM, FIBERLINK) gjatë takimit për diskutimin e komenteve kanë kërkuar që afati për njoftimin e planifikimit prej 6 muaj të shkurtohet në 3 muaj.  | E pranuar | Paragrafi 2 i Nenit 5 është pranuar që të ndryshohet dhe afati për njoftimin e planifikimit prej 6 muaj të shkurtohet në 3 muaj.  |
| IPKO | Koment:Të shtohet një paragrafë ku komuna apo komunat ku planifikohet ndërtimi, rindërtimi... që brenda afatit 15 ditorë të njofton ndërmarrësin për pranimin e informatave si dhe aprovimi për të vazhduar me planin më të detajuar të ndërtimit dhe instalimit të infrastrukturësNjë shpjegim më i qartë në lidhje më paragrafin 2.Propozim:* Paragrafi 4. Komuna apo komunat përkatëse pas pranimit të informatave minimale sipas paragrafit 3, obligohen që brenda periudhës 15 ditore të kthen tek ndërmarrësi përgjigje për aprovimin apo refuzimin e saj.
* Paragrafi 5. Autoriteti duhet të publikojë në faqen e internetit informatat e përmendura në paragrafin 3 të këtij neni.
 | E pranuar pjesërisht  | Në këtë fazë nuk kërkohet aprovim nga komuna por njoftim për fazën e planifikimit (projektimit) të infrastrukturës së jashtme të komunikimeve elektronike. Megjithatë, Autoriteti dhe komuna apo komunat përkatëse duhet të publikojnë në faqen e tyre të internetit, informatat e përmendura në paragrafin 3 të këtij neni, brenda 15 ditëve pune nga marrja e informacionit.Paragrafi 4 është ndryshuar si në vijim:*Autoriteti dhe komuna apo komunat përkatëse duhet të publikojnë në faqen e tyre të internetit informatat e përmendura në paragrafin 3 të këtij neni, brenda 15 ditëve pune nga marrja e informacionit.* |
| IPKO | Koment:Të shtohet fjalia nëntokësore Propozim:- Neni 6, paragrafi 2 Kërkesat minimale për përmbajtjen e planit të detajuar të ndërtimit të infrastrukturës nëntokësore së komunikimeve elektronike janë: | E refuzuar | Kjo Rregullore përcakton rregullat për planifikimin (projektimin), ndërtimin, instalimin dhe mbikëqyrjen e infrastrukturës **nëntokësore** dhe **ajrore** të komunikimeve elektronike në zona urbane dhe rurale, andaj nuk mund të specifikohet neni në fjalë vetëm për infrastrukturën nëntokësore të komunikimeve elektronike. |
| IPKO | Kërkojmë që kjo të jetë e standarde për të gjitha komunat dhe të largohet ky paragrafë. | E pranuar plotësisht | Nën-paragrafi 2.9 fshihet. |
| IPKO | Koment:Të shtohet fjalia “të objektit” me qëllim të prezimit.Propozim:- Neni 6, paragrafi 4. Kriteret minimale për përmbajtjen e planit të instalimeve të brendshme të objektit të infrastrukturës së komunikimeve elektronike | E pranuar plotësisht | Paragrafi 4 bëhet:4. Kriteret minimale për përmbajtjen e planit të instalimeve të brendshme të objektit të infrastrukturës së komunikimeve elektronike: |
| Fiberlink | Propozim – të shtohet: në mënyrë që të ruhet infrastruktura e entiteve tjera. | E pranuar plotësisht | Paragrafi 5 është ndryshuar dhe ndarë në dy paragrafë si në vijim: *5. Ndërmarrësi që planifikon të ndërtojë, rindërtojë, ose të heq infrastrukturën e jashtme të komunikimeve elektronike duhet të marrë pëlqimin nga komuna dhe pranimin nga entitetet që posedojnë infrastrukturë nëntokësore në zonat e mbrojtjes së kabllove ku planifikohet të shtrihet ndërtimi në mënyrë* ***që të ruhet infrastruktura e entiteteve tjera.****6. Ndërmarrësi që planifikon të instalojë e çinstalojë infrastrukturën e jashtme të komunikimeve elektronike duhet të marrë pëlqimin* ***nga komuna ose nga Ministria përgjegjëse për rrugët nacionale në rast se është e domosdoshme të kufizohet trafiku rrugor*** *në zonat e mbrojtjes së kabllove ku planifikohet të shtrihet instalimi.*  |
| UP1 | edhe nga | E refuzuar | Për instalimet e brendshme, ndërmarrësi duhet të marrë pëlqimin **vetëm nga** pronarët e pronës. Nuk është e nevojshme të mirret pëlqimi edhe nga entitetet tjera. |
| MI | Do te ishte mir qe tek neni 6, ku flitet per projektin te ceket se; **projekti te jete I punuar se sistemin kordinativ Kosovaref01**. Kjo me qellim qe keto projekte te futen ne nje baze te dhenave GIS apo AutoCad. | E pranuar plotësisht | Paragrafi 7 tani është bërë 8 dhe është ndryshuar si në vijim:*7. Skicat e planeve të detajuara të përmendura në paragrafin 1 të këtij neni duhet të paraqiten përmes simboleve, të cilat duhet të sqarohen në legjendë. Deri më tani standardet kombëtare për simbolet për dizajnimin e infrastrukturës së rrjetit nuk janë elaboruar. Skicat duhet të punohen në formën që është e përshtatshme për vendosje në Atlasin elektronik (GIS) në pajtueshmëri me sistemin koordinativ zyrtar Kosovaref01.*  |
| Fiberlink | Propozim – të shtohet edhe kjo pjesë: e poashtu edhe ndërmarrësit tjerë janë të obliguar të ofrojnë skicat e rrjeteve të tyre në mënyrë që të ruhet infrastruktura e ndërtuar më parë.  | E refuzuar | Është definuar në nenin 12 të kësaj Rregulloreje, periudha kalimtare. Operatorët duhet të dërgojnë informata për infrastrukturën e tyre te Ministria, Autoriteti dhe komunat.  |
| IPKO | Comment:Afati të jete më i gjatë, pra për periudhën 3 vjeçare.Propozal:- Neni 6, paragrafi 9. Aprovimi i planit/projektit për ndërtim dhe instalime të jashtme ka vlefshmëri jo më të gjatë se 3 vit. | E pranuar pjesërisht | Paragrafi 10 është bërë 11 dhe është ndryshuar si në vijim:*11. Nëse komuna nuk pajtohet me trajektoren e shtrirjes së infrastrukturës, ajo duhet të ofrojë arsyetim brenda 15 ditëve të punës.* |
| KosCable | Rrjetat egzistuese te Legalizohen pa ndonje kusht i cili do ti rendoje apo edhe do ti eliminoje nga tregu operatoret egzistues. (Koheve te Fundit operatoret kan presion nga Komunat qe rrejtat egzistuese ti legalizojne duke i taksuar per cdo meter gjatesi e cila vetem se eshte egzistuese  me vite te tere. Disa Komuna kan Bere rregullore dhe cmime duke filluar nga 0.5€ per meter gjatesi). Ne propozime qe te legalizohet rrjeta dhe te digjitalozihet por jo te ngarkohen me takse ndertimi per rrjetat egzistuese, ndersa per rrejtat e reja ateher te behen nje pagese simbolike dhe te stimulohet futja e kabllove ne gypa nentoksore, dmth taksa per gropim te hiqet dhe te behet nje pages administrative qe i mbulon shpenzimet e komunes per te mbarvajtur dhe monitoruar projektin, Kete gje e ka parapa edhe ARKEP ne strategjin per Digjitalizim deri ne vitin 2020. | E refuzuar | Kjo Rregullore nuk rregullon asnjë lloj të tatimeve, por Ligji Nr 04/L-109 për Komunikimet Elektronike, Neni 22 paragrafi 6 e rregullon këtë qështje *“Ndërtimi i rrjetave publike të komunikimeve elektronike si dhe faciliteteve shoqëruese është në interesin publik. Taksa e pronës së paluajtshme nuk zbatohet për rrjetat e komunikimeve elektronike dhe faciliteteve shoqëruese, duke përfshirë edhe ato për rrjetat mobile (GSM), stacionet bazë, satelitët dhe infrastruktura nëntokësore”.* |
| IPKO | Një shpjegim me i kjartë ose të largohet ky paragraf pasi që është e rregulluar me Tabelën 4 të Shtojcës 4: | E sqaruar | Tabela 4 e Shtojcës 4 nuk e specifikon distancën për zonat e mbrotjes së kabllos. |
| Fiberlink | Të përshkruhet më mirë, se vështirë kuptohet | E sqaruar | Tabela 4 e Shtojcës 4 nuk e specifikon distancën për zonat e mbrotjes së kabllos. |
| IPKO | Kërkojmë që kjo të jetë e standarde për të gjitha komunat dhe të largohet ky paragrafë. | E pranuar  | Paragrafi 2.4 është ndryshuar si në vijim:*2.4* ***Ditët dhe Koha*** *se kur do të zhvillohen punimet (eng. Daytime and week-days when the work will be done)* |
| IPKO | Koment:Të shtohet një paragrafë. Paragrafi 4. Propozim:- Neni 9 paragrafi 4. Komuna apo komunat duhet të njoftojnë ndërmarrësin brenda periudhës 30 ditore në lidhje me kërkesën e ndërmarrësit për fillimin e punime të ndërtimit dhe instalimit, nëse brenda 30 dite nuk njofton ndërmarrësin, kjo do të konsiderohet si e aprovuar. | E pranuar  | Është shtuar një paragraf i ri – 4 dhe është riformuluar si në vijim:*Neni 9 paragrafi 4. Komuna apo komunat duhet të njoftojnë ndërmarrësin brenda periudhës prej 20 ditë pune në lidhje me kërkesën e ndërmarrësit për fillimin e punimeve të ndërtimit dhe instalimit* ***të jashtëm****. Nëse brenda 20 ditë pune ndërmarrësi nuk njoftohet, atëherë kjo do të konsiderohet si e aprovuar*. |
| IPKO | Koment:Kemi të bëjme më një lëshim teknikë, në vend të pranimit duhet të jetë aprovim (ref. Neni 6). | E pranuar |  |
| KosCable | Deri në këto momente ne kemi pranuar një propozim lidhur me intervenimet në rrjetën ekzistuese, në momentin kur ka ndonjë këputje apo dëmtim të kabllit optik dhe mbesin pa shërbime një numër i konsiderueshëm i klientëve atëherë operatori duhet në çdo kohë të intervenojë dhe ta ndërroj atë pjesë të kabllit me urgjencë në mënyrë që ta kthej sinjalin në funksion dhe në këto momente nuk mund paraprakisht të informohet institucioni komunal apo kompetent.1. Tek rrjeta egzistuese ne raste te demtimit te kabllove apo kputjeve ne keto raste duhet te ket perjashtime per te njoftuar autoritet, pershkak se boterisht dihet ndjeshemria e informimit dhe klienti nuk pret per te informuar autoritet e pastaj te behet renovimi. | Komenti është pranuar dhe është adresuar | Për të bërë diferencën e punëve që kanë të bëjnë me rikthimin e rrjetit pas një defekti të ndodhur dhe punëve jo urgjente (pra të planifikuara) për rindërtimin e rrjeteve të komunikimeve elektronike është shtuar një nen i ri ***“Informatat në situata urgjente“*** me paragrafët si në vijim:**Neni 9*****Informatat në situata urgjente****1. Në rast të aksidenteve, kur komponentët e infrastrukturës janë dëmtuar, operatori është i obliguar të informoj komunën për aktivitetet urgjente për të rikthyer rrjetin në funksion:**1.1 Nëse ndërmarrësi planifikon të rikthej rrjetin gjatë orarit të punës, ai duhet të njoftojë komunën së paku 2 orë para se të fillojë aktiviteti i restaurimit.**1.2 Nëse ndërmarrësi ka pranuar informatën për rrjetin e dëmtuar jashtë orarit të punës por planifikon të rikthej rrjetin gjatë orarit të punës, ai duhet të informojë komunën 2 orë para se të fillojë aktiviteti i restaurimit.**1.3 Nëse ndërmarrësi ka pranuar informatën për rrjetin e dëmtuar jashtë orarit të punës dhe ka filluar punën e rikthimit të rrjetin para fillimit të orarit të punës, ai duhet të informojë komunën menjëherë me fillimin e orarit të punës.**2. Komuna duhet të përgjigjet në informacionin e pranuar në jo më shume se 1 orë gjatë orarit të punës.**3. Në rastin e përshkruar në nën-paragrafin 1.3, operatori mund të fillojë rikthimin e rrjetit sa më shpejtë që është e mundur.**4. Nëse komuna nuk kthen përgjigje, operatori mund të fillojë punën e restaurimit.* *5. Ky nen nuk aplikohet për punimet urgjente në rrugët për këmbësorë, rrugë dhe vende tjera ku aktivitetet urgjente për restaurimin e rrjetit nuk kufizojnë trafikun rrugor.* |
| UP1 | 10 dite te punes apo kalendarike | E pranuar | 10 ditë të punës. |
| Fiberlink | Art11 – p1, p2 Si behet kjo kerkese? | E pranuar dhe e adresuar | Paragrafi 2 është ndryshuar si në vijim:*2. Entitetet e përmendura në paragrafin 1 të këtij neni duhet të ofrojnë opinionin e tyre brenda 10* ***ditëve të punës*** *nga pranimi i kërkesës* ***me shkrim*** *nga pronari i infrastrukturës.* |
| IPKO | Kërkohet një sqarim, a duhet të jetë person i licencuar apo mund të jenë persona në kuadër të ndërmarrësit të cilët janë inxhinier dhe projektojnë projektet. | Është sqaruar | Niveli i kualifikimit të projektuesit të projektit duhet të jetë në bazë të Kodit të Ndërtimit. |
| Fiberlink | Besojme qe mjafton te nenshkruhet nga perfaqesuesi komunal, pasi qe eshte shumë e vështirë të monitoriohet nga projektuesi gjatë gjithë kohës së ndërtimit të rrjetit. Edhe në shtojcën Nr. 3 – të hiqet Projektuesi. | E refuzuar | Projektuesi i projektit ose ndonjë person tjetër i autorizuar nga projektuesi i projektit duhet të sigurohet që të gjitha punimet janë realizuar bazuar në projekt.Pargrafi 5.2 është ndryshuar si në vijim:*5.2* ***Përfaqësuesi*** *i projektuesit të projektit* |
| Fiberlink | Të veprohet njëjtë si në pikën 5.2. | E refuzuar | Projektuesi i projektit ose ndonjë person tjetër i autorizuar nga projektuesi i projektit duhet të sigurohet që të gjitha punimet janë realizuar bazuar në projekt. |
| Fiberlink | Pika 5 dhe pika 6 janë të ngjajshme. Besojmë se mjafton pika 6 për aktin e pranimit e pika 5 të hiqet komplet. | E refuzuar | Paragrafi 5 dhe 6 janë të ndryshëm, paragrafi i 5 është për aktin për punët e mbuluara ndërtimore (mund të jetë më shumë se një) ndërsa paragrafi 6 është për punimet e *kompletuara* të ndërtimit. |
| Fiberlink | Nuk ka nevojë të aplikohet përsëri për infrastrukturat e ndërtuara më heret dhe propozojmë të hiqet kjo pikë. | E pranuar pjesërisht | Paragrafi 2 është ndryshuar si në vijim:*2. Kërkesat për shënjimin dhe dhënia e informacionit për infrastrukturën ekzistuese të komunikimeve elektronike duhet të aplikohet edhe për ndërmarrësit që kanë të ndërtuar/instaluar infrastrukturë të komunikimeve elektronike para hyrjes në fuqi të kësaj Rregulloreje.* |
| UP2 | Propozoj qe te perfshihen ne dokument.1. Tek neni 12 pika 3, propozoj qe te kerkohet nga te gjithe nderrmarresit ekzistues qe te dhenat ne lidhje me infrastrukturen ekzistuese ti dergojne ne forme te pershtatshme per vendosje ne atllasin (GIS) ne menyre qe me vone te jene me lehte te identifikueshme. |  | Paragrafi 3 është riformuluar duke fuzionuar edhe komentin/kërkesën e IPKO-s si në rreshtin më poshtë: |
| IPKO | Koment:Kërkojmë që afati të jetë më i gjatë për dorëzimin e informatave.Propozim:Neni 12 paragrafi 3. Brenda 36 muajve, të gjithë ndërmarrësit ekzistues duhet të dorëzojnë te Ministria dhe Autoriteti informata të plota mbi infrastrukturën ekzistuese të komunikimeve elektronike, e posaçërisht dosjet e pronave në të cilat është ushtruar e drejta e kalimit, infrastruktura në posedim dhe rrjetet e ndërtuara.  |  | Paragrafi 3 është ndryshuar si në vijim:*3. Brenda 36 muajve, të gjithë ndërmarrësit ekzistues duhet të dorëzojnë te Ministria dhe Autoriteti informata të plota mbi infrastrukturën ekzistuese të komunikimeve elektronike* *në formë të përshtatshme për vendosje në atllasin elektronik (GIS), në pajtueshmëri me sistemin koordinativ zyrtar Kosovaref01. Ndërmarrësit janë të obliguar të fillojnë me ofrimin e këtij informacioni jo më vonë se pas 12 muajve dhe duke vazhduar me plotësimin e këtij informacioni në mënyrë proporcionale çdo tre muaj.* |
| Fiberlink | Propozim: te futet edhe ky shpjegim: Ndërmarrësit që kanë ndërtuar rrjete në hapësirën që menaxhohet nga Komuna duhet t’i dorëzojnë Komunës informatat për rrjetin e ndërtuar, ndërsa për rrjetet që përshkojnë rrugët nacionale dhe regjionale informatat duhet t’i dorëzohen Ministrisë përgjegjëse. | E refuzuar | Dërgimi i informatave për rrjetin e ndërtuar te komuna përkatëse është i mundur gjatë periudhës kalimtare. |
| IPKO | Koment:Të shtohet një Paragraf tek Neni 12 “ Dispozitat përfundimtare”Propozim:- Me hyrjen në fuqi të kësaj rregulloreje, shfuqizohen të gjitha dispozitat ligjore të komunave të cilat përcaktojnë ndërtimin, instalimin dhe mbikëqyrjen e infrastrukturës së komunikimeve elektronike. | E refuzuar | Përmes kësaj Rregulloreje nuk është e mundur të shfuqizohen dispozita ligjore të komunave. Një gjë e till ndoshta do të mund të adresohet gjatë hartimit (vitin e ardhshëm) të Ligjit që do të transpozoj Direktivën e BE 2014/61 (Directive 2014/61/EU on measures to reduce the cost of deploying high-speed electronic communications networks) |
| Fiberlink | Nëse është Fibër Optik, mund të montohet edhe në afërsi deri në 10 cm. | E pranuar | Paragrafi 7 është ndryshuar si në vijim:*Kabllot e komunikimit që instalohen paralelisht me kabllot e energjisë, duhet të montohen nën (më posht) kabllot e energjisë në distancë prej jo më pak se 25 mm. Nëse kablloja nuk përmban detaje metalike, ato mund të montohen edhe në afërsi deri në 10 cm.* |
| Fiberlink | Nuk duhet të caktohet madhësia e kutive, pasi që për rrjetet me Fibër optik këto kuti janë më të vogla. | E pranuar | Paragrafi 15 është ndryshuar si në vijim:*Kabinetet shpërndarëse, kutitë shpërdarëse, duhet instaluar në distancë prej jo më pak se 0.1 m nga këndet e mureve dhe skajeve të kornizës së dyerve, ashtu që të mos pengojnë hapjen dhe mbylljen e dyerve.* |
| KosCable | Rrjetat e brendshme pika 15. Kabinetet shpërndarëse, Diametri i kutive shpërndarëse që duhet instaluar në banesat e objekteve shumëkatëshe nuk mund të jetë më i vogël se 200x150x100 mm. ( Ne propozojme qe Kutiat mos te caktohen dimenzionet minimale, pasi qe tani ne Modelin Fiber to Home jan prodhuar kuti shperndase All in One ku dimenzioni mund te jet edhe me i vogel se 200x150x100) | E pranuar | Paragrafi 15 është ndryshuar si në vijim:*Kabinetet shpërndarëse, kutitë shpërdarëse, duhet instaluar në distancë prej jo më pak se 0.1 m nga këndet e mureve dhe skajeve të kornizës së dyerve, ashtu që të mos pengojnë hapjen dhe mbylljen e dyerve.* |
| IPKO | Koment:24. Për këtë pikë, kishte qenë më mirë propozimi me një ndryshim: në vend të fjalisë “lejohet vetëm në prani të pronarëve” të modifikohet me “vetëm pas njoftimi paraprak të pronarëve”.Propozim:24. Kryerja e punimeve të dheut në afërsi të strukturave nëntokësore dhe sipërfaqësore dhe rrjeteve inxhinierike lejohet vetëm në pas njoftimit paraprak të pronarëve të këtyre strukturave dhe rrjeteve inxhinierike. |  | Paragrafi 24 është ndryshuar si në vijim:*24. Kryerja e punimeve të dheut në afërsi të strukturave nëntokësore dhe sipërfaqësore dhe rrjeteve inxhinierike lejohet vetëm pas njoftimit paraprak të pronarëve të këtyre strukturave dhe rrjeteve inxhinierike ose në prani të tyre gjatë punimeve të ndërtimit.* |
| KosCable | rrjtat nentoksore pika  24. Kryerja e punimeve të dheut në afërsi të strukturave nëntokësore dhe sipërfaqësore dhe rrjeteve inxhinierike lejohet vetëm në prani të pronarëve të këtyre strukturave dhe rrjeteve inxhinierike. (Propozojme qe ne keto raste mos te obligohen pronaret e rrjetave te jane pran gjate punimeve, por te njoftohen dhe te largohen me nje distance nga kanali egzitues prej nje distance 0.5 meter. |  | Paragrafi 24 është ndryshuar si në vijim:*24. Kryerja e punimeve të dheut në afërsi të strukturave nëntokësore dhe sipërfaqësore dhe rrjeteve inxhinierike lejohet vetëm pas njoftimit paraprak të pronarëve të këtyre strukturave dhe rrjeteve inxhinierike ose në prani të tyre gjatë punimeve të ndërtimit.* |
| KosCable | Propozojme qe ne trotuaret me Kubza te futen tuba per mikrofibra te ne thelessi jo me shumse 0.2m) kjo do te eliminojne shum kabllo mbi toksore | E pranuar | Në tabelë është shtuar kjo pjesë me **\*** si në vijim:*\* Në trotuare me kubëza, thellësia mund të zvogëlohet deri në 0.2 m por pronari i rrjetit duhet të sigurohet se kablli nuk do të dëmtohet nëse ndonjë makinë e rëndë parkohet në trotuar.* |
| Telekomi i Kosovës | Nuk kemi ndonje verejtje per te shtuar perveq  ne piken “Shtrimi i gypave kabllor” – faqe20 ne te cilen eshte dhene tabela per llojet e gypave, mirepo nuk jane permendur fare gypat te cilat gjejne perdorim te madhe te ne, gypat HDPE Ø32mm, Ø50mm dhe 2xØ50mm | E pranuar | Lloji i gypit kabllor është ndryshuar prej ***110 HDPE*** në ***HDPE*** |
| IPKO | 44. Distanca e propozuar prej 150m mes pusetave, është shumë e vogël për seksionet e drejta të vijës së gypit. Në vendet rurale, apo në lidhjet mes qyteteve, nuk është e nevojshme të ketë kësi kufizime, sepse teknologjia sot ta mundëson që të bëhet shtrirja e kabllove edhe në distanca deri 3000 metra mes pusetave. Kishte qene mirë mos me pas kufizime në distancë dhe pusetat të vendosen sipas nevojës. | E pranuar | Paragrafi 44 është ndryshuar si në vijim:*44. Gypi kabllor dhe seksionet individuale të tyre duhet të jenë sa më të drejta që është e mundur.*  |
| KosCable | (Propozojme qe Pusetat te jane ne distance varesish nga teknika e punimit te projektit, pasi qe ne projeketet Mikrofiber Kompresoret fibrin e dergojne deri ne 2km pa patur nevoje te vendoset puset cdo 150 m). | E pranuar | Paragrafi 44 është ndryshuar si në vijim:*44. Gypi kabllor dhe seksionet individuale të tyre duhet të jenë sa më të drejta që është e mundur.*  |
| IPKO | 45. Edhe për këtë pikë nuk kishte me qenë mirë me pas kufizim. | E pranuar | Paragrafi është larguar. |
| KosCable | edhe kjo nderlidhet me Piken paraprake – pika 44 | E pranuar | Paragrafi është larguar. |
| IPKO | 52. Kemi nevojë për një shpjegim shtesë për këtë pikë | E pranuar | Paragrafi është larguar. |
| IPKO | Koment:53. Në ure parimisht është më mirë të ketë sa më pak puseta, për shkak edhe të kushteve shumë të veshtira të punës në urë. Pika 53 vetëm sa po e rritë numrin e pusetave në urë! Për këtë pikë propozimi ynë është që: “distanca ndërmjet pusetave të përcaktohet nga kushtet dhe nevojat teknike për shtrirje të kabllit të komunikimit”.Propozim:53. Distanca ndërmjet pusetave të përcaktohet nga kushtet dhe nevojat teknike për shtrirje të kabllit të komunikimit. | E pranuar  | Paragrafi 53 është ndryshuar si në vijim:*53. Distanca ndërmjet pusetave të përcaktohet nga kushtet dhe nevojat teknike për shtrirje të kabllit të komunikimit.* |
| KosCable | propozojme qe thellesia te jete minimale 0.6m pasi qe gropimet me teknikat e reja te me gjeresi 0.10m keto teknologji nuk gropojne me shum se 0.6m | E pranuar pjesërisht | Paragrafi 57 është ndryshuar si në vijim:*Në kalimin përtej rrugës lokale, skaji i sipërm i gypit të sipërm kabllor duhet të vendoset në thellësi prej jo më pak 0.6 m nën sipërfaqen rrugore, në rrugë nacionale – në thellësi prej jo më pak se* ***1.2 m*** *nën sipërfaqen rrugore.* |
| UP2 | Propozoj qe te perfshihen ne dokument.2. Pika e VIII te jete ne lidhje me shtrirjen e gypit kabllore ne tunele edhe pse ne Kosove nuk kemi shume tuneve, megjithate ndoshta është mire te perfshihet kjo pjese. | E refuzuar | Propozimi është vlerësuar dhe diskutuar edhe me operatorë, por është konsideruar e pa nevojshme. Për më tepër, me propozim të operatorëve është hequr kopmlet edhe kapitulli IX*. - Kërkesat për ndërtimin e kolektorëve në* Pjesën *B. Ndërtimet e Jashtme,* si dhe kapitulli III – *Shtrirja e kabllove të komunikimit në kolektrorë* në Pjesën C*. Shtrirja e Kabllove,* pasi që ka të bëjë me një rast që nuk aplikohet te ne në Kosovë. |
| IPKO | Koment:2.6 Nuk është i kjartë definimi i kësaj pike. | E pranuar | Paragrafi 2.6 është ndryshuar si në vijim:*a) të përforcuar në një bazë* ***(metalike)****b) të pa përforcuar në një bazë* ***(dru ose beton)*** |
| IPKO | Comment:2.13 Në pjesët urbane infrastruktura ekzistuese në shumë raste do ta bënte të pamundur aplikimin e këtij kriteri. Propozimi ynë është që në bazë të insfrastrukturës ekzistuese dhe ne koordinim me pronarët e kësaj infrastrukture të bëhet zgjidhja teknike për rastet e tilla. | E pranuar | Në tabelë është shtuar kjo pjesë me **\*** si në vijim:*\* Nëse infrastruktura ekzistuese nuk e lejon distancën minimale prej 0.5 m, kjo distancë mund të zvogëlohet në koordinim me pronarët e kësaj infrastrukture për të gjetur zgjidhje teknike për raste të tilla.* |
| Të gjithë operatorët | Është kërkuar që të hiqet pjesa e rregullores që ka të bëjë me kolektorët. | E pranuar | Është vlerësuar dhe diskutuar me operatorë dhe është konsideruar që pjesët që kanë të bëjnë me Kolektorë të hiqen sepse ky nuk është rast që aplikohet te ne në Kosovë. Janë hequr kopmlet kapitulli IX*. - Kërkesat për ndërtimin e kolektorëve në* Pjesën *B. Ndërtimet e Jashtme,* si dhe kapitulli III – *Shtrirja e kabllove të komunikimit në kolektrorë* në Pjesën C*. Shtrirja e Kabllove*. |
| KosCable | ne rastet kur me nje gyp ka disa kabllo ateher eshte e pamundur te futet nje kabell dhe te garantohet qe mos te perdredhet pergjate rruges | E refuzuar | Paragrafi 79 është për rastet kur kabllot e komunikimit shtrihen në pusetë, andaj kabllot nuk duhet të përdredhen apo çiftëzohen me njëra-tjetrën në pusetë. |
| KosCable | me Shkume te hiqet | E refuzuar | Me shkumë është vetëm një shembull. |
| KosCable | Distanca prej 1.25m duhet te perjashtohet per kabllot optike te cilat jane te tipit ADSS pershkak se keto kallbo nuk kan sajlle dhe nuk kan metal keshtu qe nuk i pengon fare kabllove te energjis elektrike | E pranuar | Paragrafi 133 është ndryshuar si në vijim:133. Kur kalohet përtej linjave të energjisë elektrike, linjat ajrore të komunikimit duhet pozicionuar nën linjat energjetike përveq për rrjetet e transmisionit të energjisë elektrike. Nëse për shkak të arsyeve objektive, nuk është e mundur të plotësohet kjo kërkesë, linjat ajrore të komunikimit mund të pozicionohen mbi linjat elektrike 400/220 V në distancë që nuk duhet të jetë më e vogël se 1.25 m. Kablloja e komunikimit që duhet shtrirë mbi mbi linjën elektrike duhet të ketë montim të dyfishtë. Në kryqëzime, telat e linjave ajrore të komunikimit duhet të kenë izolim rezistues ndaj efekteve atmosferike, tensioni testues i të cilave nuk mund të jetë më i ulët se 2 kV. **Nëse kabllot nuk kanë detaje metalike, nuk është e nevojshme të mbahet distanca prej 1.25 m.** |
| IPKO | Koment:1.7 a) A vlen ky kriter edhe për rastin kur kablli energjetik është i tipit vetëmbajtës X00/0 (bistek). Në këto raste kjo distancë teknikisht mundet me qenë edhe më e vogel. |  | Është e nevojshme të konsultohet me kompanitë e energjisë për këtë. |
|  |  |  |  |